Burjassot tanca les activitats del Mes del Llibre amb un contacontes per a tots els públics
2025-07-24

El mes d’abril arriba a la seua fi i, amb ell, finalitzen també les activitats del Mes del Llibre de Burjassot que, programades des de l’Institut Municipal de Cultura i Joventut, de la mà de les Biblioteques Municipals, ha ofert unes setmanes de gran activitat lectora en el municipi; activitat que ha reunit a nombrosos veïns entorn de les animacions lectores i xerrades desenvolupades.

Que millor manera de tancar aquest especial mes en el qual la lectura i els llibres han sigut els protagonistes, que amb una nova vesprada gratuïta d’Animació Lectora en la qual el contacontes “Como decía mi abuelo”, de CAOZ portarà al Saló d’Actes de la Casa de Cultura, el divendres 24 d’abril a les 18 hores, les històries dels iaios, dels pares i mares; històries que, en molts casos, es podrien fins i tot veure en l’actualitat.

Prenent el conte com a recurs pedagògic i, alhora, transformant-ho, com a figura, al llenguatge de l’actualitat, CAOZ narrarà diferents històries que han passat de generació en generació i que, encara hui, estaran en la memòria de molts dels assistents al contacontes.